Slovenský zväz moderného päťboja

**VOLEBNÝ PORIADOK**

Článok 1

Úvodné ustanovenie

V súlade so znením Stanov Slovenského zväzu moderného päťboja (ďalej SZMP) a Zákona NR SR č. 440/2015 Z. z. o športe a o zmene a doplnení niektorých zákonov, uskutočnia sa podľa tohto Volebného poriadku voľby do orgánov SZMP.

Článok 2

Všeobecné zásady

1/ Voľby do orgánov SZMP sa uskutočnia tajným hlasovaním v zmysle schváleného programu Konferencie SZMP.

2/ Verejné hlasovanie je možné v prípade ak je na funkciu iba jeden kandidát. Verejné hlasovanie musí byť odsúhlasené hlasovaním nadpolovičnej väčšiny delegátov Konferencie.

2/ Právo hlasovať majú výlučne delegáti klubov a oddielov moderného päťboja, ktoré boli zaregistrované v tomto kalendárnom roku. Delegáti predložia písomné splnomocnenie na právny úkon zastupovania svojho klubu, resp. oddielu a to zaslaním „delegačenky“ s menom delegáta a jeho náhradníka za príslušný klub, oddiel a to do 16.01.2025 vrátane.

Článok 3

Navrhovaní kandidáti

1/ Každý zaregistrovaný klub a oddiel moderného päťboja má právo navrhnúť kandidátov do orgánov SZMP a to do 2 dní od termínu konania Konferencie SZMP, t. j. do 16. 01. 2025, zaslaním vyplneného tlačiva, ktoré je prílohou pozvánky – kandidáti do orgánov SZMP - .

2/ Navrhovaný kandidát pred vykonaním volieb na jednotlivú funkciu ústne, alebo písomne potvrdí svoj záujem o kandidatúru.

Článok 4

Priebeh volieb

1/ Voľby riadi 2-členná volebná komisia, schválená v zmysle schváleného programu Konferencie SZMP. Členovia si zvolia predsedu komisie, ktorý bude oboznamovať účastníkov Konferencie o výsledku volieb.

2/ Členmi Volebnej komisie nemôžu byť účastníci Konferencie SZMP, ktorí kandidujú do orgánov SZMP.

3/ Členovia Volebnej komisie odovzdajú osobne volebný lístok každému delegátovi s právom hlasovať, na ktorom delegáti označia meno kandidáta za ktorého hlasujú.

4/ Členovia Volebnej komisie vyzvú delegátov aby svoj volebný lístok vložili do volebnej urny. Po tomto akte sa členovia komisie sa odoberú k zrátaniu hlasov.

5/ Za platný hlas sa považuje aj volebný lístok, na ktorom nie je označené žiadne meno. Tento akt sa považuje za zdržanie sa hlasovania

6/ Predseda Volebnej komisie po zrátaní hlasov informuje účastníkov Konferencie o výsledku volieb. Pre schválenie kandidáta do funkcie predsedu SZMP je potrebná nadpolovičná väčšina hlasov prítomných delegátov. V prípade, že žiadny kandidát nedosiahne nadpolovičnú väčšinu hlasov v 1. kole volieb predsedu, tak do 2. kola postupujú dvaja kandidáti, ktorí dosiahli v 1. kole najvyšší počet hlasov. Ak v 2. kole nedosiahne žiadny kandidát nadpolovičnú väčšinu hlasov, tak sa voľby predsedu SZMP uskutočnia až na ďalšej Konferencii, ktorej termín rozhodne táto volebná Konferencia a musí sa konať najskôr 1 mesiac po termíne tejto Konferencie. Do termínu novej Konferencie zastupuje SZMP bývalý predseda SZMP. Do ďalších orgánov SZMP (Rada SZMP) sa za zvolenie do funkcie určí podľa poradia určeného postupne najvyšším počtom hlasov až do potrebného schváleného počtu členov príslušného voleného orgánu. Pred voľbou do Rady SZMP volebná Konferencia najprv voľbou určí počet členov Rady SZMP (5 – 8) pre obdobie 2025 – 2028. Pričom do tohto počtu sa počíta automaticky za člena zvolený predseda SZMP a zástupca pretekárov.

9/ Po skočení volieb vypracuje Volebná komisia protokol o priebehu volieb.

Článok 5

Záverečné ustanovenie

Tento Volebný poriadok platí pre uskutočnenie volieb na Konferencii SZMP, konanej dňa

18. januára 2025 v Banskej Bystrici.